CELEX: 32007D0123
Language: el
Date: 2007-02-20 00:00:00
Title: 2007/123/ΕΚ: Απόφαση της Επιτροπής, της 20ής Φεβρουαρίου 2007 , σχετικά με τη χορήγηση εξαίρεσης στην Ιταλία δυνάμει της οδηγίας 92/119/ΕΚ του Συμβουλίου για τη μεταφορά των προς σφαγή χοίρων σε σφαγείο μέσω δημόσιων και ιδιωτικών οδών που βρίσκονται εντός μιας προστατευτικής ζώνης [κοινοποιηθείσα υπό τον αριθμό Ε(2007) 499]

21.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 52/10
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Φεβρουαρίου 2007
   σχετικά με τη χορήγηση εξαίρεσης στην Ιταλία δυνάμει της οδηγίας 92/119/ΕΚ του Συμβουλίου για τη μεταφορά των προς σφαγή χοίρων σε σφαγείο μέσω δημόσιων και ιδιωτικών οδών που βρίσκονται εντός μιας προστατευτικής ζώνης
   [κοινοποιηθείσα υπό τον αριθμό Ε(2007) 499]
   (Το κείμενο στην ιταλική γλώσσα είναι το μόνο αυθεντικό)
   (2007/123/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (1), και ιδίως το άρθρο 7 παράγραφος 2 στοιχείο δ) του παραρτήματος ΙΙ,
   Εκτιμώντας τα ακόλουθα:
   
               (1)
            
            
               Στις 15 Νοεμβρίου 2006 η αρμόδια αρχή της Ιταλίας όρισε μια προστατευτική ζώνη γύρω από μια εστία της φυσαλιδώδους νόσου των χοίρων στο δήμο Romano di Lombardia της επαρχίας Bergamo σύμφωνα με το άρθρο 10 της οδηγίας 92/119/ΕΟΚ.
            
         
               (2)
            
            
               Κατά συνέπεια, η μετακίνηση και η μεταφορά χοίρων σε δημόσιες και ιδιωτικές οδούς εντός της προστατευτικής ζώνης απαγορεύτηκε.
            
         
               (3)
            
            
               Ωστόσο, η Ιταλία έχει υποβάλει αίτημα εξαίρεσης από την απαγόρευση αυτή για τη μεταφορά των προς σφαγή χοίρων που προέρχονται από περιοχές εκτός της προστατευτικής ζώνης μέσω δημόσιων και ιδιωτικών οδών στο εσωτερικό της προστατευτικής ζώνης με σκοπό την παράδοσή τους σε σφαγείο το οποίο βρίσκεται εντός της προστατευτικής ζώνης.
            
         
               (4)
            
            
               Είναι σκόπιμο να χορηγηθεί η εξαίρεση αυτή, με την προϋπόθεση ότι η Ιταλία λαμβάνει αυστηρά μέτρα ελέγχου και προφύλαξης τα οποία εγγυώνται ότι δεν υπάρχει κίνδυνος εξάπλωσης της νόσου.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Ιταλία μπορεί να επιτρέπει τη μεταφορά προς σφαγή χοίρων από περιοχές εκτός της προστατευτικής ζώνης, η οποία καθορίστηκε στις 15 Νοεμβρίου 2006 γύρω από την εστία της φυσαλιδώδους νόσου των χοίρων στο δήμο Romano di Lombardia της επαρχίας Bergamo («οι χοίροι»), μέσω δημόσιων και ιδιωτικών οδών στο εσωτερικό της προστατευτικής ζώνης στο σφαγείο «IMC No 825 M» («το σφαγείο») υπό τις ακόλουθες προϋποθέσεις:
   
               α)
            
            
               η αποστολή των χοίρων πρέπει να κοινοποιείται τουλάχιστον 24 ώρες πριν από τον επίσημο κτηνίατρο της εκμετάλλευσης προέλευσης στον επίσημο κτηνίατρο του σφαγείου·
            
         
               β)
            
            
               η μεταφορά των χοίρων στο σφαγείο πρέπει να γίνεται μέσω διαδρόμου· οι λεπτομέρειες σχετικά με το διάδρομο αυτό πρέπει να καθοριστούν εκ των προτέρων από την Ιταλία·
            
         
               γ)
            
            
               τα οχήματα που μεταφέρουν τους χοίρους πρέπει να σφραγίζονται από την αρμόδια αρχή πριν από ή κατά την είσοδό τους στο διάδρομο· κατά τη στιγμή της σφράγισης, η αρμόδια αρχή πρέπει να καταγράφει τον αριθμό κυκλοφορίας του οχήματος και τον αριθμό των χοίρων που μεταφέρονται με αυτό·
            
         
               δ)
            
            
               κατά την άφιξη στο σφαγείο η αρμόδια αρχή πρέπει:
               
                           i)
                        
                        
                           να επιθεωρεί και να αποσφραγίζει το όχημα·
                        
                     
                           ii)
                        
                        
                           να είναι παρούσα κατά την εκφόρτωση των χοίρων·
                        
                     
                           iii)
                        
                        
                           να καταγράφει τον αριθμό κυκλοφορίας του οχήματος και τον αριθμό των χοίρων που βρίσκονται σε αυτό.
                        
                     
         2.   Όλα τα οχήματα που μεταφέρουν χοίρους στο σφαγείο πρέπει να υποβάλλονται, αμέσως μετά την εκφόρτωση, σε καθαρισμό και απολύμανση υπό επίσημο έλεγχο και σύμφωνα με τις οδηγίες της αρμόδιας αρχής.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 20 Φεβρουαρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 62 της 15.3.1993, σ. 69. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).